ดึง ญาญ่า เจาะแฟนคลับ ฟิลิปปินส์
ยุโรปไม่หนาวนอร์ดิกเที่ยวลด ททท.ปรับชูสตาร์ตอัพเพิ่มยอด,นายขจรเดช อภิชาติตรากุล ผู้อำนวยการ ททท. สำนักงานสิงคโปร์-ฟิลิปปินส์ เปิดเผยว่า ได้ดึง ญาญ่า อุรัสยา เสปอร์บันด์ ดารานักแสดงชื่อดังเป็นแบรนด์แอมบาสเดอร์ด้านการท่องเที่ยว และได้ร่วมเดินแฟชั่นโชว์ผ้าไทยในงาน Open To The New Shades Gala Night ณ โรงแรมดุสิตธานี มะนิลา ประเทศฟิลิปปินส์ ทั้งนี้ ญาญ่า กำลังโด่งดังอย่างมากในฟิลิปปินส์ จากซีรีส์ ลิขิตรัก ซึ่งกำลังออนแอร์ในช่อง GMA 7 และภาพยนตร์โรแมนติกคอมเมดี้ น้องพี่ที่รัก โดยในปีนี้ ททท.มุ่งเจาะตลาดความหลากหลายทางเพศชาวฟิลิปปินส์ และแฟนคลับของญาญ่า ตั้งเป้าหมายว่าจะเติบโตแบบก้าวกระโดด โดยมีนักท่องเที่ยวถึง 500,000 คน เพิ่มขึ้น 15% จากปี 2561 ที่มี 430,000 คน,ขณะที่ น.ส.สุปราณี ป้องปัด ผู้อำนวยการฝ่ายภูมิภาคยุโรป แอฟริกา และตะวันออกกลาง การท่องเที่ยวแห่งประเทศไทย (ททท.) เปิดเผยว่า 4 เดือนแรกของปี 2562 (ม.ค.-เม.ย.) การเดินทางผ่านเครื่องบินของนักท่องเที่ยวกลุ่มประเทศนอร์ดิก ประกอบด้วย สวีเดน เดนมาร์ก นอร์เวย์และฟินแลนด์ ลดลงประมาณ 30% เป็นการลดลงมากสุดในรอบ 10 ปี ส่งผลให้การเดินทางมาไทยลดลงไปด้วย โดยตั้งแต่ ม.ค.-เม.ย.62 นักท่องเที่ยวฟินแลนด์ลดลง 15.06% จากช่วงเดียวกันของปีก่อน นักท่องเที่ยวสวีเดนลดลง 10.92% และ เดนมาร์กลดลง 2.70%,ปีนี้อากาศยุโรปไม่หนาวมาก ทำให้นักท่องเที่ยวกลุ่มนอร์ดิกเดินทางท่องเที่ยวภายในยุโรปกันเองโดยรถไฟ ส่งผลให้การเดินทางโดยเครื่องบินลดลง กระทบกับการเดินทางมาเที่ยวไทย และนักท่องเที่ยวกลุ่มนอร์ดิกยังรู้สึกว่าต้องจ่ายแพงขึ้น เพราะค่าเงินแข็งขึ้น เช่น เมื่อก่อน 1 โครนาสวีเดน แลกได้ 5 บาท แต่ขณะนี้เหลือ 3.29 บาท แต่ ททท.จะพยายามทำให้รายได้จากนัก ท่องเที่ยวกลุ่มนี้เพิ่มขึ้นจากปีที่แล้วให้ได้ 3-5% ด้วยกลยุทธ์การตลาดต่างๆ,น.ส.เอิบลาภ ศรีภิรมย์ ผู้อำนวยการ ททท.สำนักงานสตอกโฮล์ม กล่าวว่า ททท.ได้จัดทำโครงการ Bringing the New Shades of Thailand to Nordic Travelers โดยเปิดรับสมัครกลุ่มสตาร์ตอัพที่มีนวัตกรรมใหม่นำมาต่อยอดขยายตลาด เพื่อให้นักท่องเที่ยวจะได้สัมผัสมุมมองใหม่ของไทยภายใต้การให้บริการในรูปแบบดิจิทัลแพลตฟอร์ม,ซึ่งนอกจากจะช่วยสร้างความพึงพอใจให้นักท่องเที่ยวแล้ว ยังเป็นการสร้างโอกาสขยายตลาดให้กับสตาร์ตอัพด้วย คาดว่าหากใช้สตาร์ตอัพช่วยกระตุ้นการใช้จ่ายและอยากเที่ยว จะทำให้ยอดการใช้จ่ายต่อหัวต่อทริปเพิ่มขึ้นเป็น 87,550-89,610 บาท จากปกติมีการใช้จ่ายต่อหัวต่อทริป ประมาณ 85,000-87,000 บาท วันเข้าพักยาว 17 วัน.
นายขจรเดช อภิชาติตรากุล ผู้อำนวยการ ททท. สำนักงานสิงคโปร์-ฟิลิปปินส์ เปิดเผยว่า ได้ดึง ญาญ่า อุรัสยา เสปอร์บันด์ ดารานักแสดงชื่อดังเป็นแบรนด์แอมบาสเดอร์ด้านการท่องเที่ยว
ญาญ่า อุรัสยา,ลิขิตรัก,สุปราณี ป้องปัด,นักท่องเที่ยว,สตาร์ตอัพ,ฟิลิปปินส์,แฟนคลับ